**“Меценаттык жана кайрымдуулук иши жөнүндө” Кыргыз Республикасынын Мыйзамына өзгөртүү киргизүү тууралуу " Кыргыз Республикасынын Мыйзамынын долбоору жөнүндө**

**Кыргыз Республикасынын Министрлер Кабинетинин**

**токтомунун долбооруна**

**НЕГИЗДЕМЕ- МААЛЫМКАТ**

**1. Максаты жана милдеттер**

Бул токтом долбоорунун максаты жана милдети болуп “Меценаттык жана кайрымдуулук иши жөнүндө” Кыргыз Республикасынын Мыйзамына өзгөртүү киргизүү тууралуу " Кыргыз Республикасынын Мыйзамынын долбоорун жактыруу болуп саналат.

Аталган токтом долбоору менен “Меценаттык жана кайрымдуулук иши жөнүндө” Кыргыз Республикасынын Мыйзамынын 2-бөлүмүн кайрымдуулук каражаттарын чогултуу үчүн куту жөнүндө 9.1.-беренси менен толуктоо сунушталат

**2. Баяндоочу бөлүк**

Кыргыз Республикасынын Министрлер Кабинетинин 2021-жылдын 25-декабрындагы № 352 менен бекитилген “2026-жылга чейин Кыргыз Республикасын өнүктүрүүнүн улуттук программасын ишке ашыруу боюнча Кыргыз Республикасынын Министрлер Кабинетинин иш-чаралар планын бекитүү жөнүндө” токтому менен бекитилген иш-чаралар планын ишке ашыруу максатында Кыргыз Республикасынын Министрлер Кабинетинин 2023-жылга карата Иш-чаралар планы бекитилген (мындан ары-План).

Пландын алкагында эпидемия, өзгөчө кырдаал/абал мезгилинде мыйзамдарды айкалыштыруу жана кайрымдуулук механизмдерин күчөтүү максатында, Кыргыз Республикасынын Эмгек, социалдык камсыздоо жана миграция министрлигине “Меценаттык жана кайрымдуулук иши жөнүндө” Кыргыз Республикасынын Мыйзамына өзгөртүү киргизүү тууралуу мыйзам долбоорун иштеп чыгуу тапшырылган.

Кайрымдуулук ишинин негизги өзгөчөлүгү жардамдын түрүн, убактысын жана ордун, ошондой эле мазмунун (максаттуу) ыктыярдуу тандоо болуп саналат. Адатта, күнүмдүк жашоодо, кайрымдуу адам кайрымдуулук каражаттарын чогултуу кутулары аркылуу ашырышат. Бул кутулар адатта соода түйүндөрүнө жана коомдук жайларга орнотулат.

Бирок, жарыялоонун формасына жана мөөнөтүнө карата талаптар, кайда жана кимге жардам көрсөтүлгөн, чогулган кайрымдуулук каражаттары алуучу тарабынан толук көлөмдө алуусу, кутунун жардамы менен чогултулган мүлктү алуу тартиби жана ошондой эле кутуну орнотуу, пайдалануу тартиби мыйзам менен жөнгө салынган эмес.

“Меценаттык жана кайрымдуулук иши жөнүндө” Кыргыз Республикасынын Мыйзамына өзгөртүү киргизүү тууралуу” Кыргыз Республикасынын Мыйзамынын долбоорунда 2-главаны 9.1-берене менен толуктоо сунуш кылынат.

Бул ченем мындан ары жогоруда көрсөтүлгөн маселелерди жөнгө салуучу мыйзамдык актыларды иштеп чыгууга мүмкүндүк берет.

**3. Боло турган социалдык, экономикалык, укуктук, укук коргоочу, гендердик, экологиялык, коррупциялык натыйжалардын божомолдору**

“Меценаттык жана кайрымдуулук иши жөнүндө” Кыргыз Республикасынын Мыйзамына өзгөртүү киргизүү тууралуу Кыргыз Республикасынын Мыйзамынын долбоору жөнүндө Кыргыз Республикасынын Министрлер Кабинетинин токтому терс социалдык, экономикалык, укуктук, укук коргоочу, гендердик, экологиялык, коррупциялык натыйжаларга алып келбейт.

**4.Коомдук талкуунун жыйынтыктары жөнүндө маалымат**

“Меценаттык жана кайрымдуулук иши жөнүндө” Кыргыз Республикасынын Мыйзамына өзгөртүү киргизүү тууралуу Кыргыз Республикасынын Мыйзамынын долбоору жөнүндө Кыргыз Республикасынын Министрлер Кабинетинин токтому Кыргыз Республикасынын Министрлер Кабинетинин расмий сайтына, Кыргыз Республикасынын ченемдик укуктук актыларынын долбоорлорун коомдук талкуулоонун Бирдиктүү порталына, Министирликтин сайтына жайгаштырылган. Коомдук талкуунун жыйынтыктары боюнча сунуштар жана сын-пикирлер эске алынат.

**5. Долбоордун мыйзамдарга шайкеш келишине талдоо жүргүзүү**

“Меценаттык жана кайрымдуулук иши жөнүндө” Кыргыз Республикасынын Мыйзамына өзгөртүү киргизүү тууралуу Кыргыз Республикасынын Мыйзамынын долбоору жөнүндө Кыргыз Республикасынын Министрлер Кабинетинин токтомунун максаттары, милдеттери жана укуктук жөнгө салуу предмети жана анын мазмуну Кыргыз Республикасынын Конституциясына жана Кыргыз Республикасынын мыйзамдарына, ошондой эле Кыргыз Республикасы катышуучусу болуп эсептелген, белгиленген тартипте мыйзам тарабынан күчүнө кирген эл аралык келишимдерге каршы келбейт.

**6. Каржылоо зарылдыгы жөнүндө маалымат:**

“Меценаттык жана кайрымдуулук иши жөнүндө” Кыргыз Республикасынын Мыйзамына өзгөртүү киргизүү тууралуу Кыргыз Республикасынын Мыйзамынын долбоору жөнүндө Кыргыз Республикасынын Министрлер Кабинетинин токтомун кабыл алуу республикалык бюджеттен кошумча финансылык чыгымдарды талап кылбайт.

**7. Жөнгө салуучулук таасирин талдоо жөнүндө маалымат:**

“Меценаттык жана кайрымдуулук иши жөнүндө” Кыргыз Республикасынын Мыйзамына өзгөртүү киргизүү тууралуу Кыргыз Республикасынын Мыйзамынын долбоору жөнүндө Кыргыз Республикасынын Министрлер Кабинетинин токтому ишкердик ишмердүүлүктү жөнгө салууга багытталбагандыктан, жөнгө салуучулук таасирин талдоо өткөрүүнү талап кылбайт.

**Министр К.Б. Базарбаев**